CONVOCATÒRIA GENERAL QUE REGULA LES BASES PER A LES CONVOCATÒRIES ESPECÍFIQUES DE BEQUES EN ESTUDIS PROPIS DE POSTGRAU I ESPECIALITZACIÓ DE LA UNIVERSITAT D'ALACANT PER AL CURS ACADÈMIC 2008/2009. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/934)
  + [Valencià](/va/acuerdo/934)






Selector de idioma

Leer

* [Español](/es/acuerdo/934)
* [Valencià](/va/acuerdo/934)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA GENERAL QUE REGULA LES BASES PER A LES CONVOCATÒRIES ESPECÍFIQUES DE BEQUES EN ESTUDIS PROPIS DE POSTGRAU I ESPECIALITZACIÓ DE LA UNIVERSITAT D'ALACANT PER AL CURS ACADÈMIC 2008/2009.[Butlletí Oficial Universitat d'Alacant](/ca/Publicacion)
=============================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA GENERAL QUE REGULA LES BASES PER A LES CONVOCATÒRIES ESPECÍFIQUES DE BEQUES EN ESTUDIS PROPIS DE POSTGRAU I ESPECIALITZACIÓ DE LA UNIVERSITAT D'ALACANT PER AL CURS ACADÈMIC 2008/2009.

Data d'aprovació
:   01/09/2008

Data de publicació
:   05/09/2008

Òrgan competent
:   Vicerector de Planificació d'Estudis

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=934.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/934)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/934)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA GENERAL QUE REGULA LES BASES PER A LES CONVOCATÒRIES ESPECÍFIQUES DE BEQUES EN ESTUDIS PROPIS DE POSTGRAU I ESPECIALITZACIÓ DE LA UNIVERSITAT D'ALACANT PER AL CURS ACADÈMIC 2008/2009.&url=https://www.boua.ua.es/va/acuerdo/934)

**Títol:** CONVOCATÒRIA GENERAL QUE REGULA LES BASES PER A LES CONVOCATÒRIES ESPECÍFIQUES DE BEQUES EN ESTUDIS PROPIS DE POSTGRAU I ESPECIALITZACIÓ DE LA UNIVERSITAT D'ALACANT PER AL CURS ACADÈMIC 2008/2009.

**Secció:** CONVOCATÒRIES I CONCURSOS

**Òrgan:** Vicerector de Planificació d'Estudis

**Data d'aprovació:** dilluns, 1 de setembre de 2008

CONVOCATÒRIA GENERAL QUE REGULA LES BASES PER A LES CONVOCATÒRIES ESPECÍFIQUES DE BEQUES EN ESTUDIS PROPIS DE POSTGRAU I ESPECIALITZACIÓ DE LA UNIVERSITAT D'ALACANT PER AL CURS ACADÈMIC 2008/2009  
    
 1.       ESTUDIS OBJECTE D'AQUESTA CONVOCATÒRIA   
  
Els estudis per als quals es poden sol·licitar aquestes beques són els que permeten obtenir títols propis de postgrau i especialització (Màster, Especialista o Expert) organitzats per la Universitat d'Alacant.   
  
 2.       CARACTERÍSTIQUES DE LA BECA   
  
Podran sol·licitar una beca tots els alumnes, independentment de la seua nacionalitat, que hagen sigut admesos per a cursar algun dels estudis objecte d'aquesta convocatòria i que reunisquen els requisits que s’hi estableixen.  
    
 La concessió d'aquesta beca serà incompatible amb qualsevol altre benefici de la mateixa finalitat, és a dir, destinada al pagament del corresponent import de la matrícula, encara que siga de quantia diferent, que es puga rebre d'altres entitats o persones públiques o privades.  
    
 El nombre de beques que s’haurà de concedir en cadascun dels estudis proposats serà, com a mínim, el 5% del nombre d'alumnes matriculats. En la convocatòria de cada estudi s'establirà el nombre de beques que es concediran i la distribució entre beques completes i mitges.   
    
 Si el nombre d'alumnes matriculats és igual o inferior a 10 alumnes, el director d'estudis podrà optar per no oferir beques, excepte quan el pressupost del curs ho permeta perquè s’haja obtingut algun tipus de finançament. A partir d’11 alumnes es concedirà mitja beca per cada interval de cinc alumnes matriculats (d’11 a 15, de 16 a 20, de 21 a 25, de 26 a 30, etc.)  
    
 El curs podrà optar entre oferir només mitges beques o sumar aquestes per a constituir beques completes.  
    
 Les beques completes implicaran l'exempció total de les taxes de matrícula pagades a la Universitat d'Alacant, mentre que les mitges beques eximiran del pagament del 50% d'aquestes taxes.  
    
 L'exempció de taxes arribarà únicament al total de crèdits necessaris per a obtenir el títol corresponent.  
    
 L'anul·lació de la matrícula d'algun dels beneficiaris de la beca donarà dret a la concessió d'una beca del mateix tipus al següent sol·licitant en la llista de prelació, sense que el primer d'ells puga reclamar la continuïtat en l'exempció si es matricula en edicions posteriors del curs.  
  
 3.       REQUISITS ACADÈMICS   
  
Els alumnes sol·licitants hauran de comptar amb l'admissió del director d'estudis en el curs acadèmic per al qual se sol·licita la beca.  
    
 Els efectes de la beca queden supeditats a la matriculació efectiva de l'alumne en l'estudi per al qual sol·licita la beca.  
  
 4.       CONVOCATÒRIES ESPECÍFIQUES DE CADA ESTUDI  
  
Els directors d'estudis hauran de publicar les convocatòries específiques dels seus estudis en el període comprès entre la data de publicació d'aquesta convocatòria general en el Butlletí Oficial de la Universitat i els quinze dies següents a l'inici de l'estudi.  
    
 La convocatòria específica i els actes administratius que se’n deriven s’hauran de publicar en la pàgina web oficial de l'estudi, i tindran els efectes de notificació als interessats.  
    
 La convocatòria específica de cada estudi haurà de contenir:  
    
 -          Termini, forma i lloc de presentació de sol·licituds.  
 -          Documentació que cal aportar.  
 -          Nombre de beques completes i mitges beques que s'ofereixen.   
 -          Barem aplicable, que s’haurà d'ajustar al que estableix el punt sisè de la normativa, que indica el següent:  
    
 «La baremació de les sol·licituds la farà la Comissió de Beques de cada estudi i es concedirà fins a un màxim de 5 punts, tenint en compte tots o algun dels apartats següents:  
    
 -          Valoració de l'expedient acadèmic dels estudis que han donat accés a l'estudi.  
 -          Valoració de les dades familiars i econòmiques.  
 -          Valoració del currículum.  
    
 La suma dels valors de ponderació de cadascun dels apartats anteriors haurà de ser igual a 5. En la convocatòria específica de cada estudi s'indicarà la ponderació que es concedeix a cadascun dels apartats anteriors.»  
    
 La proposta de convocatòria s’haurà d'enviar al CEDIP almenys 5 dies abans de publicar-se, per revisar-la i arxivar-la en l'expedient de l'estudi juntament amb el model de sol·licitud proposat.  
  
 5.       RESOLUCIÓ  
  
 La proposta de concessió de les beques la farà la Comissió de Beques de cada estudi, que estarà formada pels membres següent:  
    
 -          El director d'estudis, que actuarà com a president.  
 -          El cap d'estudis, que actuarà com a secretari. En els estudis en què no hi haja aquesta figura, formarà part de la Comissió algun dels membres de l'equip directiu i si no n’hi ha, per un únic representant dels departaments, centres o instituts organitzadors de l'estudi.  
 -          Un representant del Consell d'Alumnes.  
    
 Per a la vàlida constitució de la Comissió caldrà la presència de dos dels tres membres, en segona convocatòria.  
    
 Aquesta Comissió de Beques es reunirà dins dels deu dies següents a la finalització del termini de presentació de sol·licituds per a valorar-les i publicar la proposta provisional d'adjudicació. Després de la publicació, s'obrirà un termini de deu dies per a la presentació de reclamacions davant de la Comissió de Beques, que les haurà de resoldre en el termini de deu dies.  
    
 En els cinc dies següents a la finalització dels terminis establits en el paràgraf anterior, la Comissió elevarà la proposta al CEDIP que, dins dels cinc dies següents, emetrà un informe tècnic. Si l'informe del CEDIP és favorable, elevarà la proposta al vicerector amb competències en aquests estudis perquè resolga en el termini màxim de 10 dies. La resolució serà publicada pel CEDIP en el termini de cinc dies.  
    
 Si l'informe del CEDIP és desfavorable, es tornarà l'expedient a la Comissió de Beques de l'estudi perquè resolga les incidències o emeta un informe sobre aquestes, abans que el CEDIP eleve la proposta al vicerector per a la seua resolució.  
    
 Contra la resolució del vicerector es podrà interposar un recurs d'alçada davant del rector.   
  
 6.       EFECTES DE LA CONCESSIÓ DE LA BECA  
  
La presentació de la sol·licitud de beca no eximirà del pagament de l'import de la matriculació en els terminis establits. Una vegada obtinguda la beca, si l'import concedit és inferior a l'import pagat per l'alumne, se li aplicarà l'exempció, que es distribuirà entre els terminis pendents de pagament segons els percentatges de cadascun d'aquests. En cas contrari, es procedirà a la devolució de l'excés abonat.   
  
 7.        OBLIGACIONS DELS SOL·LICITANTS   
  
Els sol·licitants de beca estan obligats a presentar tota la documentació que els siga sol·licitada en la convocatòria o en els períodes d’esmena d'errors en les condicions i terminis establits a aquest efecte. Qualsevol falsedat documental o ocultació de dades que es detecte en l'expedient de sol·licitud donarà lloc a l'anul·lació immediata de la possible concessió de beca.  
    
    
    
    
    
 Alacant, 1 de setembre de 2008  
    
    
 El vicerector de Planificació d'Estudis  
    
   
    
    
 Joaquín Marhuenda Fructuoso





[Carretera Sant Vicent del Raspeig s/n  
03254 Sant Vicent del Raspeig - Alacant  
 Tel. 88 596 5539 - Fax 81 778 5931](https://www.google.es/maps/@51.506861,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12541&trk=tyah&trkInfo=tarId%1Y7232566343550%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)